Document ID: 31985R3263

KOMISSION ASETUS (ETY) N:o 3263/85,
annettu 21 päivänä marraskuuta 1985,
interventioelinten hallussaan pitämän tupakan myyntiin saattamisen menettelyistä ja edellytyksistä annetun asetuksen (ETY) N:o 3389/73 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon raakatupakka-alan yhteisestä markkinajärjestelystä 21 päivänä huhtikuuta 1970 annetun neuvoston asetuksen (ETY) N:o 727/70(1), sellaisena kuin se on viimeksi muutettuna asetuksella (ETY) N:o 1461/82(2), ja erityisesti sen 7 artiklan 4 kohdan ja 15 artiklan,
sekä katsoo, että
komission asetuksessa (ETY) N:o 3389/73(3), sellaisena kuin se on viimeksi muutettuna asetuksella (ETY) N:o 313/79(4), säädetään vakuuden antamisesta siinä tapauksessa, että interventioelinten hallussaan pitämää tupakkaa saatetaan uudelleen markkinoille tarjouskilpailulla tai julkisella huutokaupalla,
on suotavaa vahvistaa vakuuden kansallisessa valuutassa ilmaistavan vasta-arvon laskemiseen käytettävän maatalouden muuntokurssin soveltamiseen vaikuttava tekijä,
ajanjakso, jona tarjouskilpailuun voidaan osallistua, on usean kuukauden mittainen, ja tästä syystä komission asetuksessa (ETY) N:o 2220/85(5) määritellyt säännöt eivät tunnu asianmukaisilta; kyseiseen tarkoitukseen olisi käytettävä päivää, jona tarjouskilpailuilmoitus tai julkista huutokauppaa koskeva ilmoitus julkaistaan Euroopan yhteisöjen virallisessa lehdessä, ja
tässä asetuksessa säädetyt toimenpiteet ovat tupakan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 3389/73 5 artiklan 1 kohta seuraavasti:
"1 Jokaisen tarjouksentekijän on annettava kyseiselle interventioelimelle vakuus, jonka suuruus on 0,339 ECUa kilogrammalta paalattua tupakkaa. Poiketen asetuksen (ETY) N:o 2220/85 7 artiklan 1 kohdan b alakohdasta, vakuuden kansallisessa valuutassa ilmaistavan vasta-arvon laskemiseen on käytettävä sinä päivänä voimassa olevaa maatalouden muuntokurssia, jona tarjouskilpailuilmoitus tai julkista huutokauppaa koskeva ilmoitus julkaistaan Euroopan yhteisöjen virallisessa lehdessä."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä marraskuuta 1985.

Labels: 3
17